text: thumb|upright=1.75|একটি ইলেকট্রন এবং একটি প্রোটনসহ হাইড্রোজেন পরমাণু (কেন্দ্রে)। যার একটি ইলেকট্রন অপসারণ করলে তা ক্যাটায়নে পরিণত হয় (বামে)। আর এতে একটি ইলেকট্রন প্রবেশ করালে তা অ্যানায়নে পরিণত হয় (ডানে)।
  
  আয়ন () হচ্ছে ধণাত্মক(+) বা ঋণাত্মক(–) আধান যুক্ত পরমাণু বা যৌগমূলক।
  
  সাধারণত সব পরমাণুই আধান নিরপেক্ষ। কারণ তাদের মধ্যে যতটি ধনাত্মক চার্জ যুক্ত প্রোটন থাকে ঠিক ততটিই ঋণাত্মক চার্জ যুক্ত ইলেকট্রন থাকে। তাই সামগ্রিক ভাবে তারা আধান নিরপেক্ষ। তবে প্রতিটি পরমাণুই তাদের নিকটস্থ নিষ্ক্রিয় গ্যাসের স্থিতিশীল ইলেকট্রন বিন্যাস অর্জন করতে চায়। তাই যৌগ গঠন কালে তারা ইলেকট্রন গ্রহণ বা অপসারণ করে।
  
  ইলেকট্রন গ্রহণ বা অপসারণ করার ফলে ইলেকট্রন এবং প্রোটনের সাম্য অবস্থা নষ্ট হয়। ফলে তারা ধনাত্মক(+) বা ঋণাত্মক(–) চার্জ যুক্ত হয়। এই অবস্থাই হল আয়ন।
  
  ক্যাটায়ন
  ধাতু সমূহ তাদের সর্বশেষ শক্তিস্তরের এক বা একাধিক ইলেকট্রন অপসারণ করে যে আয়নে পরিণত হয় তাকে ক্যাটায়ন বলে। 
  ক্যাটায়নে প্রোটনের তুলানায় ইলেকট্রন কম থাকায় এর আধান (চার্জ) ধনাত্মক(+)।
  
  ব্যাখ্যা
  যেহেতু ধাতু সমূহের সর্বশেষ শক্তিস্তরে ১টি, ২টি বা ৩টি ইলেকট্রন থাকে তাই এদের প্রতি নিউক্লিয়াসের প্রোটনের আকর্ষণ কম থাকে। ফলে, তারা সহজেই ওই ইলেকট্রন গুলো ত্যাগ করতে পারে। সর্বশেষ শক্তিস্তরের ওই ইলেকট্রন গুলো ত্যাগ করলে ধাতব পরমাণু গুলো আর আধান নিরপেক্ষ থাকে না। এগুলো আয়নে পরিণত হয়। এই আয়নই হল ক্যাটায়ন
  
  কিছু ক্যাটায়ন
  
  অ্যানায়ন
  অধাতু সমূহ তাদের সর্বশেষ শক্তিস্তরে এক বা একাধিক ইলেকট্রন যুক্ত করে যে আয়নে পরিণত হয় তাকে অ্যানায়ন  বলে। অ্যানায়নে প্রোটনের তুলানায় ইলেকট্রন বেশি থাকায় এর আধান (চার্জ) ঋণাত্মক (–)।
  
  ব্যাখ্যা
  অধাতু সমূহের সর্বশেষ শক্তিস্তরে ৫টি, ৬টি বা ৭টি ইলেকট্রন থাকে তাই এদের প্রতি নিউক্লিয়াসের প্রোটনের আকর্ষণ অনেক বেশি থাকে। অর্থাৎ, এদের আয়নিকরণ শক্তির মান অনেক বেশি হয়। ফলে, ওই ইলেকট্রন গুলো ত্যাগ করতে অনেক বেশি শক্তি প্রয়োজন হয়, যা সাধারণ অবস্থায় কোন রাসায়নিক বিক্রিয়া থেকে সহজে পাওয়া যায় না। ফলে অধাতু সমুহ ইলেকট্রন ত্যাগ করেনা। তাই তারা অন্য পরমাণু (সাধারণত ধাতব পরমাণু) থেকে ১টি, ২টি বা ৩টি ইলেকট্রন গ্রহণ করে।
  
  সর্বশেষ শক্তিস্তরের ওই ইলেকট্রন গুলো গ্রহণ করলে অধাতব পরমাণু গুলো আর আধান নিরপেক্ষ থাকে না। এগুলো আয়নে পরিণত হয়। এই আয়নই হল অ্যানায়ন।
  
  কিছু অ্যানায়ন
  
  আরো দেখুন
  ক্যাটায়ন
  অ্যানায়ন
  ইলেকট্রন
  প্রোটন
  
  তথ্যসূত্র
  
  বিষয়শ্রেণী:বিজ্ঞান শিক্ষা
title: আয়ন